**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՆՐԱՊԵՏՈՒԹՅԱՆ ՕՐՎԱ ԱՌԹԻՎ.**

 **28.08.2021թ.**

 **Հարգելի´ հայրենակիցներ, թալինցիներ.**

 Շնորհավորում եմ Ձեզ Հանրապետության տոնի կապակցությամբ:

 103 տարի առաջ , մայիսյան հաղթանակների շնորհիվ` Սարդարապատի, Բաշ-Ապարանի և Ղարաքիլիսայի հերոսական ճակատամարտերում ողջ հայկական բանակն ու աշխարհազորայինները բեկեցին պատերազմի ընթացքը , շարժեցին անհնարին թվացող պատմության անիվը և յուրովի հաղթեցին անարգ թշնամուն` թուրք զավթիչներին և կերտեցին հաղթանակների հաղթանակը` Հայաստանը հռչակեցին Հանրապետություն : Դա հայ ժողովրդի հայրենասիրության ու անկոտրում կամքի, ազատ ու անկախ ապրելու տարիների երազանքն էր , նրա մարտական ոգու հաղթանակն էր:
 Հայաստանի առաջին հանրապետությունը կարճ գոյատևեց, բայց հայի մեջ պետականաշինության գաղափարը երբեք չմարեց;
 Եվ 1991 թվականին, անկախ հանրապետության ստեզծման համար հայ ժողովրդի կամաարտահայտման նոր հնարավորություններ առաջացան և մայիսի 28-ը դարձավ համահայկական իղձերի իրականացման` Հայաստանի Հանրապետության վերականգման խորհրդանշական օր:
 Հայաստանը աշխարհի քարտեզի վրա գտավ իր ուրույն տեղը :
 Այսօր մեր կողքին են ապրում մայիսյան հաղթանակները կերտած իրական հերոսները: Մենք պարտավոր ենք պահպանել համազգային պայքարով և ինքնազոհությամբ ձեռք բերած անկախ հանրապետությունը իր խորհրդանիշ արժեքներով `դրոշով, գերբով և հիմնով :
 Սիրելի թալինցիներ, այսօր մենք հավատարիմ ենք Սարդարապատի ու Արցախի հաղթական ավանդներին , համոզված ենք , որ կկառուցենք մեր սիրելի Հայաստանը` անկախ, ուժեղ, գործասեր ու ստեղծագործ հասարակությամբ, զարգացած տնտեսությամբ, էլ ավելի հայրենասեր ու արդիական բանակով: Որքան էլ խոչնդոտներ ստեղծի թշնամին, միևնույն է, Հայաստանի Հանրապետությունը հավերժ կմնա, իսկ եռագույնը հավերժ կփողփողա խորհրդանշելով հայ ժողովրդի ազատությունն ինքնիշխանությունը:
 Հանրապետության տոնի առթիվ ամենաջերմ շնորհավորանքներս մեր հայրենակիցներին , մեր համայնքի բնակիչներին, նրանց, ովքեր պայքարել են հաղթելու համար , Հայոց սահմանները պահպանող Հայոց բանակին ու քաջ զինվորներին , Հանրապետության հռչակման կերտողներին: Լինենք համերաշխ ւո միակամ հանուն Հայաստանի Հանրապետության: Թող հար ու հարատև ապրեն գալիք սերունդները;
 Շնորհավո´ր Հանրապետության տոնդ, հայ ու Հայաստան:
 Կեցցե´ Հայաստանի Հանրապետությունը:

**Թալին համայնքի ղեկավար`**

**Սարգիս Արամյան**